Die ANC verwerp minderheidsregte | Die Vryburger
Die ANC het bekend gemaak dat minderheidsregte nie deel van hulle beleid is nie. Die uitgangspunt is dat alle mense in Suid-Afrika deur die land se grondwet beskerm word.
Hierdie uitgangspunt van die regering staan in n skrille kontras met die werklikheid aangesien blankes nie juis werk kry in die staatsdiens en semi-staat instellings nie. Die sogenaamde Swart bevoordeling is nie n beleid wat "almal in die land eenders behandel nie.
Die Boere-Afrikanervolksraad het in n verklaring uitgewys dat die ANC nie hul eie Grondwet ernstig opneem en toepas nie.
Die feit dat geen oorweging van regeringskant gegee sal word aan 'n Ministerie vir Minderhede nie, is 'n aanduiding dat die ANC selfs nie sy eie Grondwet baie ernstig opneem nie.
Mnr. Andries Breytenbach, Voorsitter van die verkose Boere-Afrikanervolksraad, het in sy reaksie op dié onthulling in die parlement gesê dat dit nie vreemd is nie. "Die feit dat die ANC se adjunk-president reken dat die land se Grondwet daar is om almal in die land te beskerm is suiwer misleiding en dalk selfs gewoonweg bedrog. Vanuit ANC-oogpunt word die Afrikanervolk as 'n minderheid gesien en word juis dié "minderheid" se belange geskaad. Die naamsveranderinge van provinsies, dorpe en strate is 'n bewys daarvan. Die verwaarlosing van Afrikaner museums is 'n bewys daarvan. Juis vandag het dit bekend geword dat Afrikaanse skole in die ooste van Pretoria weer onder skoot is om hulle uiteindelik te verengels, dus ook die vertrapping van die Afrikaanse taal en onderwys is 'n bewys daarvan.
Selfs waar blankes as 'n minderheid gesien word is daar drakoniese wetgewing wat daardie minderheid juis bedreig, soos "affirmative action", swart ekonomiese bevoordeling, grondhervorming en ander. Die Grondwet waarna mnr. Motlanthe verwys beskerm hierdie minderhede dus juis nie aangesien alles juis geskied onder die beskerming van die Grondwet," sê mnr. Breytenbach.
Dit is juis as gevolg van hierdie besef dat die vryheidsgedagte steeds meer veld wen onder Afrikaners. "Ons is 'n volk en 'n volk is in sigself geen minderheid nie. Die onnatuurlike staatsbestel waarin ons teen ons sin in geforseer is, maak van ons 'n minderheid, en dit doen boonop ons volk se geskiedenis geweld aan. Daarom eis ons weer daardie verlore vryheid op in terme van internasionaal aanvaarde ooreenkomste, wat ook op ons volk van toepassing is. Ons het reeds 'n volledig gemotiveerde eis aan die kantoor van die land se staatshoof oorhandig en verwag 'n antwoord voor 30 November vanjaar," sê mnr. Breytenbach.
Intussen is dit duidelik dat minderhede nie deur die ANC-bewind beskerm sal word nie. Die Boere-Afrikanervolksraad doen derhalwe 'n beroep op al die minderheidsvegters om nou maar die groter tree te gee en die eis vir algehele vryheid te ondersteun.
4 thoughts on "Die ANC verwerp minderheidsregte"
frikkie botes November 8, 2012 at 12:22 pm
Mens kan nie met breindood barbare onderhandel nie, nog minder vir hulle vertel dat "almal eweveel regte en swartbemagtiging" gevurkte slangtong is.
Juliana Erasmus November 8, 2012 at 1:00 pm
OOns moet hulle aankla en voor wereld hof daag. Genoeg is genoeg.
Johan v R November 12, 2012 at 8:47 pm
Die kommuniste voel niks vir die wêreldhof of briewe of die buiteland of die minderheidsgroepe of enigiets wat enige witman vorendag kan of sal kom nie. Hoe meer daar vir hulle gesmeek word om ons arme ou klein boerenasietjie jammer te kry hoe lekkerder lag hulle. Dit help nie mense. Hê asb net 'n bietjie trots en hou op om die goed hulle sin te gee en voor hulle te kruip. Vergeet die briewe van smeking oor allerhande goed. Los hulle net uit. Hulle gaan hierdie land verwoes, dit is 'n feit. Niks wat enigeen sê of doen of wens of wat ookal sal 'n verskil daarin maak nie. Al wat die situasie sal omkeer is God se genade en tyd. Gee hulle net tou, hulle hang hulself stadig maar seker. Ek stem saam dat dit uiters jammer is dat ons land en mense daaronder moet ly, maar dit is die Vader se wil.
Armando November 13, 2012 at 4:39 pm
Wat Johan v R skryf oor die uiteinde van Suid-Afrika is m.i. reg. Alles dui daarop dat swartmense nie 'n moderne staat na behore kan beheer en daaroor regeer nie. Wonderlike gedagtes en planne word amper daagliks bekend gemaak en bespreek, oor van onderwys tot polisiesake en baie min kom daarvan. Waaroor ek van Johan v R verskil is die oplossing: om sake in die hande van 'n denkbeeldige "God" te laat, is om tou op te gooi omdat mens geen raad het nie. As "God" die huidige toestand nie wou gehad het nie, sou hy iets daaraan gedoen het toe dit onstaan het: hy is mos volgens gelowiges almagtig en niks wat hy nie wil hê moet gebeur, sou kon gebeur nie. Om nou te wag dat hy sy opsetlike handewerk ongedaan maak is nie baie realisties nie. Groete.